
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 10 


8 Φεβρουάριου 1994 


ΠΕ ΡΙΕΧΟΜΕ ΝΑ 

ΝΟΜΟΙ 

2181. Τροποποίηση και συμπλήρωση διατάξεων του Ν. 
2169/1993 «Αγροτικές Συνεταιριστικές Οργα¬ 
νώσεις και άλλες διατάξεις». 

ΠΡΟΕΔΡΙΚΑ ΔΙΑΤΑΓΜΑΤΑ 

12. Ρύθμιση θεμάτων αδειών και εκπαίδευσης του 
αστυνομικού προσωπικού του Υπουργείου Δημό¬ 
σιας Τάξης. 


ΝΟΜΟ Ι 

ΝΟΜΟΣ ΥΠΆΡΙΘ. 2181 (1) 

Τροποποίηση και συμπλήρωση διατάξεων του Ν. 2169/ 

1993 «Αγροτικές Συνεταιριστικές Οργανώσεις και άλ¬ 
λες διατάξεις». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Στο τέλος της παρ. 2 του άρθρου 3 του ν. 
2169/1993 (ΦΕΚ 149 Α') προστίθενται νέα εδάφια ως 
εξής: 

"Δεν επιτρέπεται η ίδρυση δεύτερου αγροτικού συ¬ 
νεταιρισμού μέσα στα όρια ενός δήμου ή κοινότητας. 
Κατ' εξαίρεση επιτρέπεται η ίδρυση και λειτουργία πρω¬ 
τοβάθμιων αγροτικών συνεταιρισμών ειδικού σκοπού, 
ιδίως δασικών, κτηνοτροφικών, αλιευτικών, σηροτροφι- 
κών, μελισσοκομικών, ανθοκομικών, εκτροφής γουνοφό- 
ρων ζώων, αγροτικής βιοτεχνίας και οικοτεχνίας, μετά 
από πρόταση του Δ.Σ. της ΠΑ.Σ.Ε.ΓΕ.Σ. και έκδοση 
σχετικής απόφασης του Υπουργού Γεωργίας. Οι ήδη 
λειτουργούντες συνεταιρισμοί των οποίων οι περιφέ¬ 
ρειες βρίσκονται μέσα στον ίδιο δήμο ή κοινότητα 
συνεχίζουν τη λειτουργία τους." 

2. Η παρ. 2 του άρθρου 16 του ν. 2169/1993 αντι¬ 
καθίσταται ως εξής: 

"2. Στη γενική συνέλευση κάθε μέλος έχει μία ψήφο. 
Τα μέλη μετέχουν και ψηφίζουν στη γενική συνέλευση 
αυτοπροσώπως." 


Άρθρο 2 

Το άρθρο 23 του ν. 2169/1993 αντικαθίσταται ως 
εξής: 

"Άρθρο 23 
Αρχαιρεσίες 

1. Οι εκλογές στις αγροτικές συνεταιριστικές οργα¬ 
νώσεις για την ανάδειξη του διοικητικού συμβουλίου, 
του εποπτικού συμβουλίου και των αντιπροσώπων γί¬ 
νονται ταυτόχρονα. Διενεργούνται από εφορευτική ε¬ 
πιτροπή, η οποία εκλέγεται από τη γενική συνέλευση 
των μελών και αποτελείται από τρία (3) τουλάχιστο 
μέλη. Στις εκλογές των δευτεροβάθμιων, τριτοβάθμιων 
κοινοπραξιών και της ΠΑ.Σ.Ε.ΓΕ.Σ. παρίσταται δικαστι¬ 
κός αντιπρόσωπος διοριζόμενος από το αρμόδιο δικα¬ 
στήριο. 

2. Δικαίωμα συμμετοχής σπς αρχαιρεσίες και εκλογής 
στα όργανα διοίκησης των αγροτικών συνεταιριστικών 
οργανώσεων έχουν όλα τα μέλη που έχουν έγγραφέ! 
στο συνεταιρισμό τουλάχιστον έξι (6) μήνες πριν από 
την οριζόμενη εκάστοτε ημερομηνία σύγκλησης της 
γενικής συνέλευσης. Αποδοχή αίτησης εγγραφής μετά 
την πρόσκληση για τη σύγκληση γενικής συνέλευσης 
και μέχρι την έναρξη των εργασιών δεν επιτρέπεται. 

3. Οι εκλογές διεξάγονται με μυστική ψηφοφορία με 
το σύστημα των συνδυασμών. Κάθε ψηφοδέλπο συν¬ 
δυασμού περιλαμβάνει κατά αλφαβητική σειρά τους 
υποψηφίους για το διοικητικό συμβούλιο και το εποπτικό 
συμβούλιο και τους υποψήφιους αντιπροσώπους. Σπς 
εκλογές μπορούν να συμμετέχουν μεμονωμένοι υπο¬ 
ψήφιοι και συνδυασμοί, ανεξάρτητα από τον αριθμό των 
υποψηφίων που περιλαμβάνουν. 

4. Κάθε μέλος του συνεταιρισμού ψηφίζει όσους 
υποψηφίους του συνδυασμού της προτίμησής του επι¬ 
θυμεί, μέχρι τη συμπλήρωση του αριθμού των μελών 
του εκλεγόμενου οργάνου, με σταυρό που σημειώνεται 
δίπλα στο όνομα κάθε υποψηφίου. Ψηφοδέλπα που δεν 
έχουν σταυρό προτίμησης ή έχουν σταυρούς περισσό¬ 
τερους από τον αριθμό των συμβούλων που θα εκλεγούν 
είναι έγκυρα και υπολογίζονται υπέρ του συνδυασμού, 
χωρίς να λαμβάνονται υπόψη οι σταυροί προτίμησης. 

5. Οι έδρες του διοικητικού συμβουλίου κατανέμονται 
μεταξύ των συνδυασμών ανάλογα με την εκλογική τους 

δύναμη. Το σύνολο των έγκυρων ψηφοδελτίων διαιρείται 
με τον αριθμό των εδρών του διοικητικού συμβουλίου. 
Το πηλίκο της διαίρεσης, και σε περίπτωση ύπαρξης 
κλάσματος ο πλησιέστερος προς το κλάσμα ακέραιος 
αριθμός, αποτελεί το εκλογικό μέτρο. Αν το κλάσμα 
ισούται με το μισό της μονάδας, ως εκλογικό μέτρο 
θεωρείται ο μεγαλύτερος ακέραιος αριθμός. Κάθε συν¬ 
δυασμός καταλαμβάνει τόσες έδρες στο διοικητικό συμ¬ 
βούλιο, όσες φορές χωράει το εκλογικό μέτρο στον 
αριθμό των έγκυρων ψηφοδελτίων που έλαβε. Μεμο¬ 
νωμένος υποψήφιος εκλέγεται μόνο αν λάβει αριθμό 
έγκυρων ψηφοδελτίων ίσο τουλάχιστον με το εκλογικό 
μέηρο. Οι έδρες που μένουν αδιάθετες κατανέμονται 
από μία στους συνδυασμούς εκείνους που έχουν κα¬ 
ταλάβει τουλάχιστον μία έδρα και συγκεντρώνουν υ¬ 
πόλοιπο ψηφοδελτίων μεγαλύτερο από το ένα τρίτο 
(1/3) του εκλογικού μέτρου κατά τη σειρά του αριθμού 
των υπολοίπων. Οι έδρες που μένουν αδιάθετες και 
μετά την εφαρμογή της διάταξης του προηγούμενου 
εδαφίου κατανέμονται μεταξύ των συνδυασμών που 
έχουν το μεγαλύτερο υπόλοιπο ψηφοδελτίων κατά τη 
σειρά της επιτυχίας. Σε περίπτωση ισοδυναμίας γίνεται 
κλήρωση. 

6. Από κάθε συνδυασμό εκλέγονται όσοι συγκέντρω¬ 
σαν τους περισσότερους σταυρούς προτίμησης. Οι υ¬ 
πόλοιποι υποψήφιοι του συνδυασμού είναι αναπληρω¬ 
ματικοί κατά τη σειρά του αριθμού των σταυρών προ¬ 
τίμησης που έλαβαν. Σε περίπτωση ισοψηφίας γίνεται 
κλήρωση. 

7. Η διάρκεια της θητείας του διοικητικού συμβουλίου, 
του εποπτικού συμβουλίου και των αντιπροσώπων είναι 
τριετής. 

8. Το διοικητικό συμβούλιο συγκροτείται σε σώμα 
αμέσως μετά την εκλογή του, εκλέγει μεταξύ των μελών 
του πρόεδρο, αντιπρόεδρο, γενικό γραμματέα και ταμία, 
σύμφωνα με τις διατάξεις του καταστατικού. 

Κατά τη διάρκεια της θητείας του διοικητικού συμ¬ 
βουλίου, η από τα μέλη του απόφαση ανάκλησης και 
ανακατανομής αξιωμάτων μεταξύ των ίδιων προσώπων 
είναι δυνατή μόνο με πλειοψηφία των δύο τρίτων (2/3) 
του συνόλου των μελών του. 

9. Δεν μπορεί να εκλεγεί μέλος στα όργανα των 
συνεταιριστικών οργανώσεων εκείνος που: 

α) Καταδικάστηκε με αμετάκλητη απόφαση σε οποια¬ 
δήποτε ποινή για κλοπή, απάτη, υπεξαίρεση (κοινή ή 
στην υπηρεσία), εκβίαση, πλαστογραφία, ψευδορκία, α¬ 
πιστία, δωροδοκία, παράβαση καθήκοντος, υφαρπαγή 
ψευδούς βεβαίωσης, υπεξαγωγής εγγράφου, λαθρεμπο¬ 
ρία, κατοχή, χρήση και εμπορία ναρκωτικών. 

β) Στερήθηκε τα πολιτικά του δικαιώματα, για όσο 
χρόνο διαρκεί η στέρηση. 

γ) Ασκεί ή μετέχει μέσω της συζύγου του ή των 
συνοικούντων τέκνων του σε επιχείρηση με σκοπούς 
όμοιους με εκείνους, που επιδιώκει ο συνεταιρισμός. 

10. Εάν κατά τη διάρκεια της θητείας των οργάνων 
των συνεταιριστικών οργανώσεων δημιουργηθεί σε μέ- 
,\ος του κώλυμα από τα αναφερόμενα στην προηγούμενη 
παράγραφο, το μέλος αυτό εκπίπτει αυτοδικαίως από 
το αξίωμά του. 

Άρθρο 3 

1. Η παρ. 3 του άρθρου 35 του ν. 2169/1993 αντι¬ 
καθίσταται ως εξής: 


"3. Για τη σύσταση ένωσης αγροτικών συνεταιρισμών 
απαιτείται να συνταχθεί και υπόγραφε! καταστατικό από 
τους εκπροσώπους των συνεταιρισμών που επιθυμούν 
τη σύσταση της ένωσης. Η εξουσιοδότηση για τη 
σύσταση της ένωσης και η υπογραφή του καταστατικού 
στηρίζεται σε απόφαση της γενικής συνέλευσης κάθε 
συνεταιρισμού που θα συμμετέχει στην ένωση. Σε κάθε 
νομό συνιστάται μόνο μία ένωση αγροτικών συνεταιρι¬ 
σμών. Κατ' εξαίρεση μετά από πρόταση της ΠΑ. 
Σ.Ε.ΓΕ.Σ. και απόφαση του Υπουργού Γεωργίας, συ¬ 
νεταιρισμοί ειδικού σκοπού μπορεί να συνιστούν ένωση 
αγροτικών συνεταιρισμών ειδικού σκοπού. Η περιφέρεια 

της ένωσης αυτής μπορεί να είναι ευρύτερη των ορίων 
ενός νομού. Οι ήδη λειτουργούσες ενώσεις αγροτικών 
συνεταιρισμών των οποίων οι περιφέρειες βρίσκονται 
μέσα στον ίδιο νομό συνεχίζουν τη λειτουργία τους. Η 
ένωση έχει έδρα ένα δήμο ή κοινότητα του νομού που 
ορίζεται από το καταστατικό της. Η περιφέρεια της 
ένωσης εκτείνεται στο σύνολο των περιφερειών των 
συνεταιρισμών που είνΰί μέλη της." 

2. Το άρθρο 36 του ν. 2169/1993 τροποποιείται ως 
εξής: 

"α) Η παρ. 3 του άρθρου 36 του ν. 2169/1993 
αντικαθίσταται ως εξής: 

"3. Κάθε αντιπρόσωπος έχει μία (1) ψήφο." 
β) Το δεύτερο εδάφιο της παρ. 7 του άρθρου 36 του 
ν. 2169/1993 καταργείταΓ. 

3. Το δεύτερο εδάφιο της παρ. 3 του άρθρου 37 του 
ν. 2169/1993 καταργείται. 

4. Η παρ. 6 του άρθρου 37 τροποποιείται ως εξής: 
6. Ο καθορισμός του αριθμού των μερίδων κάθε μέ¬ 
λους στην Ένωση Αγροτικών Συνεταιρισμών ή στην 
ΚΕ ΣΈ, γίνεται από έλεγχο των στοιχείων που υποβάλλει 
σε αυτή το διοικητικό συμβούλιο και το εποπτικό συμβούλιο 
με κοινή απόφασή τους, εφάπαξ αμέσως μετά την ισχύ 
του παρόντος και τη λειτουργία της Ε.Α.Σ. ή ΚΕ.Σ.Ε.·. 

5. Η παρ. 1 του άρθρου 49 του ν. 2169/1993 καταρ- 
γείται και οι παρ. 2-5 αναριθμούνται σε παρ. 1-4 
αντίστοιχα. 

Άρθρο 4 

Η παράγραφος 1 του άρθρου 43 του ν. 2169/1993 
αντικαθίσταται ως εξής: 

"1 Η ΠΑ.Σ.Ε.ΓΕ.Σ. ενισχύεται οικονομικά από τον 
Οργανισμό Ελληνικών Γεωργικών Ασφαλίσεων (ΕΛ.Γ.Α) 
με την καταβολή σε αυτή κάθε χρόνο δύο τοις εκατό 
(2%) από τα έσοδά του που πραγματοποιούνται, σύμ¬ 
φωνα με την διάταξη του άρθρου 5 παρ. 1 εδάφ. α' 
του ν. 1790/1988, όπως αυτή ισχύει κάθε φορά. 

Ομοίως ενισχύονται οικονομικά από τον Οργανισμό 
Ελληνικών Γεωργικών Ασφαλίσεων (ΕΛ.Γ.Α.), η Γενική 
Συνομοσπονδία Αγροτικών Συλλόγων Ελλάδος 
ίΓΕ.Σ.Α.Σ.Ε.) και η Γ ενική Συνομοσπονδία Δημοκρατικών 
Αγροτικών Συλλόγων Ελλάδος (ΣΥ.Δ.Α.Σ.Ε.), με την 
καταβολή κάθε χρόνο στη ΓΕ.ΣΑ.Σ.Ε. ποσοστού 0,65% 
και στη ΣΥ.Δ.Α.Σ.Ε. ποσοστού 0,35% από τα ως άνω 
έσοδά του. 

Η οικονομική ενίσχυση καταβάλλεται με απόφαση του 
Υπουργού Γεωργίας, μέσα στο πρώτο εξάμηνο κάθε 
έτους, με βάση τα έσοδα που πραγματοποιήθηκαν κατά 
τον προηγούμενο χρόνο από τον ΕΛ.Γ.Α. σύμφωνα με 
την παραπάνω διάταξη". 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


183 


Άρθρο 5 

1. Το εδάφιο α' της παραγράφου 2 του άρθρου 24α 
του ν. 2075/1992 (ΦΕΚ 129 Α'), που προστέθηκε με το 
άρθρο 41 του ν. 2145/1993 (ΦΕΚ 88 Α'), αντικαθίσταται 
ως εξής: 

Επιτρέπεται η εγκατάσταση δομικών ή μηχανικών 
κατασκευών πάνω στις οποίες τοποθετούνται κεραίες, 
πομποί, αναμεταδότες, και άλλες συναφείς εγκαταστά¬ 
σεις σε δάση, δασικές και αναδασωτέες εκτάσεις ή σε 
πυρήνες εθνικών δρυμών, εφόσον δεν προκαλείται κίν¬ 
δυνος πυρκαγιάς ή ζημιάς στο δάσος, ύστερα από άδεια 
του οικείου νομάρχη." 

2. Στο εδάφιο β' της παραγράφου 2 του ίδιου άρθρου 
προστίθενται τα εξής: 

"Προσωρινή άδεια μπορεί να χορηγηθεί για την πραγ¬ 
ματοποίηση δοκιμαστικών εκπομπών και σε ραδιοφωνι¬ 
κούς και τηλεοπτικούς σταθμούς που υπέβαλαν αίτηση 
για τη χορήγηση άδειας ίδρυσης, εγκατάστασης και 
λειτουργίας, εφόσον η σχετική τεχνική μελέτη κρίνεται 
επαρκής από τις αρμόδιες υπηρεσίες του Υπουργείου 
Μεταφορών και Επικοινωνιών και ο υπόλοιπος φάκελλος 
πλήρης από τις αρμόδιες υπηρεσίες της Γενικής Γραμ- 
ματείας Τύπου και Πληροφοριών του Υπουργείου Προε¬ 
δρίας της Κυβέρνησης. Εφόσον στην περιοχή έχει 
ιδρυθεί πάρκο κεραιών οι άδειες της παραγράφου αυτής 
χορηγούνται μόνο για εγκατάσταση μέσα στο πάρκο 
κεραιών. 

Ως προς την εγκατάσταση των κεραιών, πομπών κα*. 
αναμεταδοτών της Ε.Ρ.Τ.-Α.Ε. ισχύουν και οι σχετικές 
ειδικές διατάξεις". 

Άρθρο 6 

Στο άρθρο 11 παράγραφος 15 του ν. 2040/1992 
"Ρύθμιση θεμάτων αρμοδιότητας Υπουργείου Γεωργίας 
και νομικών προσώπων εποπτείας του και άλλες δια¬ 
τάξεις " (ΦΕΚ 70 Α') προστίθεται εδάφιο, που έχει ως 
ακολούθως: 

"Οι υπουργικές αποφάσεις, που έχουν εκδοθεί δυνάμει 
των διατάξεων της παραγράφου 4 του άρθρου 3 του 
π.δ. 81/1993 "Προϋποθέσεις όροι και διαδικασία καθιέ¬ 
ρωσης ονομασιών προέλευσης γεωργικών προϊόντων" 
(ΦΕΚ 36 Α') μπορεί να ρυθμίζουν κατά διάφορο τρόπο 
θέματα που έχουν σχέση και αναψέρονται στην παρά¬ 
γραφο 3 του άρθρου 3 του ανωτέρω προεδρικού δια¬ 
τάγματος, καθώς και θέματα που έχουν σχέση με τα 
αρχικά γράμματα των στοιχείων ελέγχου που αναφέ- 
ρονται στην περίπτωση στ' της παραγράφου 7 του 
άρθρου 4 του εν λόγω προεδρικού διατάγματος" 

Άρθρο 7 

Η παρ. 2 του άρθρου 36 του ν. 2169/1993 αντικα¬ 
θίσταται από την παρ. 2 του άρθρου 48 του ν. 1541/1985, 
όπως ίσχυσε πριν την τροποποίησή του. 

Άρθρο 8 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 3 Φεβρουάριου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

Γ. ΓΕΝΝΗΜΑΤΑ! Γ. ΜΩΡΑΪΤΗΙ 

ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Ε. ΒΕΝΙΖΕΛΟΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 3 Φεβρουάριου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

-♦- 

ΠΡΟΕΔΡΙ ΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 12 (2) 

Ρύθμιση θεμάτων αδειών και εκπαίδευσης του αστυνομι¬ 
κού προσωπικού του Υπουργείου Δημόσιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφια ζ' και θ' 
του Ν. 1481 /1984 (Α'-Ι52) «Οργανισμός Υπουργείου Δη¬ 
μόσιας Τάξης», όπως αντικαταστάθηκε με το άρθρο 1 του 
Ν. 1590/1986 (Α -49). 

2. Τις διατάξεις του Π.Δ. 137/1986 «Συγκρότηση της 
Γ ενικής Γ ραμματείας Δημόσιας Τάξης σε Υπουργείο Δη¬ 
μόσιας Τάξης» (Α -51). 

3. Τις διατάξεις του άρθρου29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α -137), το οποίο 
προστέθηκε με το άρθρο 27 του Ν. 2081/1992 (Α'-154). 

4. Τις διατάξεις του Π.Δ. 82/1993 «περιορισμός συναρ- 
μοδιότητας κατά την έκδοση κανονιστικών διατάξεων και 
αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α-36). 

5. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

6. Την υπ’ αριθμ. 17/1994 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1. 

Η παράγραφος 5 του άρθρου 2 του Π.Δ. 27/1986 
«Άδειες προσωπικού της Γ ενικής Γ ραμματείας Δημόσιας 
Τάξης του Υπουργείου Εσωτερικών και Δημόσιας Τάξης» 
(Α'-11 )αντικαθίσταται ως εξής: 

«5. Οι επανερχόμενοι από αργία με πρόσκαιρη παύση ή 
αργία με απόλυση δεν δικαιούνται κανονική άδεια στο ίδιο 
ημερολογιακό έτος που επανήλθαν στην κατάσταση της 
ενέργειας εφόσον απούσιασαν κατά το έτος αυτό πέραν 
του διμήνου. Επίσης δεν δικαιούνται τέτοια άδεια στο ίδιο 
ημερολογιακό έτος όσοι επανέρχονται από μακρά αναρ- 
ρωτική άδεια, που προβλέπεται από τις διατάξεις του άρ¬ 
θρου 60 Π.Δ. 584/1985 (Α -204), πριν την πάροδο εξαμή¬ 
νου από της επανόδου των». 

Αρθρο 2. 

Το άρθρο 10 του Π.Δ. 27/1986 αντικαθίσταται ως εξής: 

«Αρθρο 10. 

Αδειες ειδικών περιπτώσεων. 

1. Οι άδειες κύησης και λοχείας των γυναικών αστυνομι¬ 
κών χορηγούνται σύμφωνα με τις ισχύουσες κάθε φορά 
διατάξεις για τις γυναίκες δημόσιους υπαλλήλους του 
υπαλληλικού κώδικα και του Νόμου για την προστασία της 
μητρότητας (Π.Δ. 611/1977) (Α’-198) και ο Ν. 1302/ 
1982 (Α -133). 

2. Στις μητέρες αστυνομικούς που έχουν τέκνα ηλικίας 
κάτω των έξι ετών επιτρέπεται να χορηγείται, ύστερα από 
έγκριση του Αρχηγού του Σώματος, άδεια χωρίς αποδοχές 
μέχρι δύο έτη συνολικά και μέχρι ένα έτος για κάθε επι¬ 
πλέον τέκνο. 

3. Αστυνομικοί που εργάζονται ως χειριστές ακτινολογι¬ 
κών μηχανημάτων ή εμφανιστές ακτινολογικών εργαστη¬ 
ρίων και ραδιοφυσικοί (χειριζόμενοι ραδιοϊσότοπα) ή σε 
ακτινολογικά εργαστήρια δικαιούνται κατ' έτος μηνιαίας 
αδείας επικίνδυνης εργασίας με αποδοχές. 

4. Στους εργαζόμενους μπροστά σε οθόνες οπτικής κα¬ 
ταγραφής χορηγείται ανά δίμηνο μια ημέρα αδείας με 
αποδοχές. Το δικαίωμα αυτό χάνεται αν δεν ασκηθεί 
εντός του συγκεκριμένου διμήνου. 

5. Γονείς που έχουν παιδιά ηλικίας 16 ετών τα οποία εί¬ 
ναι μαθητές στοιχειώδους, μέσης, γενικής ή τεχνικής εκ¬ 
παίδευσης δικαιούνται να απουσιάζουν ορισμένες ώρες ή 
ολόκληρη την ημέρα από την εργασία τους μέχρι τη συ¬ 
μπλήρωση 4 εργασίμων ημερών κάθε ημερολογιακό έτος 
για να επισκεφθούν το σχολείο των παιδιών τους προς πα¬ 
ρακολούθηση της σχολικής τους επίδοσης, σύμφωνα με 
τις διατάξεις που εφαρμόζονται για τους δημόσιους πολι¬ 
τικούς υπαλλήλους. 

6. Αστυνομικοί που είναι σύζυγοι μόνιμων αξιωματικών 
και υπαξιωματικών των Ενόπλων Δυνάμεων, οι οποίοι υπη¬ 
ρετούν στο εξωτερικό, μπορούν να ζητήσουν άδεια, χωρίς 
αποδοχές. Η άδεια αυτή χορηγείται με απόφαση του 
Υπουργού Δημόσιας Τάξης και η διάρκειά της δεν μπορεί 


να υπερβεί τα τρία έτη, ανεξάρτητα αν χορηγηθεί εφάπαξ 
ή τμηματικά. 

7. Αρμόδιοι για την έγκριση χορήγησης των προβλεπο- 
μένων από τις παραγράφους 3, 4 και 5 του παρόντος άρ¬ 
θρου, αδειών είναι οι οριζόμενοι στο άρθρο 14 του παρό¬ 
ντος διατάγματος. 

8. Ο χρόνος των αδειών που προβλέπονται από τις πα¬ 
ραγράφους 2 και 6 του παρόντος άρθρου δεν αποτελεί 
χρόνο πραγματικής υπηρεσίας και δεν υπολογίζεται για τις 
βαθμολογικές και μισθολογικές προαγωγές και προσαυ¬ 
ξήσεις. 

9. Οι ανωτέρω άδειες χορηγούνται στους δικαιουμέ- 
νους πέραν των προβλεπομένων από τις διατάξεις του πα¬ 
ρόντος διατάγματος αδειών». 

Αρθρο 3. 

1. α. Επανιδρύεται το Τμήμα Επαγγελματικής Μετεκ¬ 
παίδευσης Αστυνόμων Β' της Σχολής Μετεκπαίδευσης - 
Επιμόρφωσης Ελληνικής Αστυνομίας (άρθρου 9 παρ. 2 
εδάφ. β' Π.Δ. 80/1993), το οποίο είχε καταργηθεί με το 
άρθρο 12 Π.Δ. 286/1993. 

β) Για την αποστολή και λειτουργία του Τμήματος αυτού 
εφαρμόζονται οι διατάξεις των άρθρων 43 έως και 51 του 
Π.Δ. 585/1985. 

2. Οι διατάξεις του άρθρου 7 του Π.Δ. 286/1993 καταρ- 
γούνται και επαναφέρονται σε ισχύ οι διατάξεις του άρ¬ 
θρου 11 παρ. 2, 3 του Π.Δ. 80/1993. 

Αρθρο 4. 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 3 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


